Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 442/13/4406	Topoľčany, 1.8.2013
EEČ : 2-35-48-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
hoci mu z ustanovení Zákona o rodine vyplýva povinnosť vyživovať svoje maloleté dieťa a to Kristínu, nar. 27.3.2005 pričom bol rozsudkom Okresného súdu v Topoľčanoch č.k. 6 C 12/2010 zo dňa 10.2.2010, právoplatného dňa 25.2.2010 zaviazaný prispievať na jej výživu sumou 85 - Eur  vždy do 15 - teho dňa mesiaca vopred k rukám matky XXXXX, bytom XXXXX, J. Kráľa č. 1302/53, vyživovaciu povinnosť si riadne neplnil v mieste svojho bydliska a tejto povinnosti sa vyhýbal tým, že nikde nepracoval, o prácu nejavil záujem, pretože sa neprihlásil na úrade práce, ako uchádzač o zamestnanie, čím mu  od 1.12.2012 doposiaľ vznikol dlh na výživnom  matke XXXXX vo výške 495, -  Eur, hoci bol trestným rozkazom Okresného súdu v Topoľčanoch pod sp. zn. 2T 56/2012 zo dňa 6.6.2012, ktorý nadobudol právoplatnosť dňa 26.6.2012 za taký čin odsúdený

lebo zanikla trestnosť činu

Odôvodnenie:
Vyšetrovateľ PZ OR PZ  OKP PZ XXXXX uznesením č. ORP-197/OVK-TO-2013 zo dňa 3.6.2013 podľa § 199 ods. 1 TP začal trestné stíhanie vo veci prečinu zanedbania povinnej výživy podľa § 207 ods. 1, ods. 3 písm. c) Tr. zákona   a následne uznesením pod  tým istým ČVS zo dňa 19.6.2013  podľa § 206 ods. 1 TP  vzniesol obvinenie XXXXX pre prečin zanedbania povinnej výživy podľa § 207 ods. 2, ods. 3 písm. c) Tr. zák., na tom skutkovom základe, ako je uvedené vo výrokovej časti tohto uznesenia.  

              Preskúmaním spisového materiálu bolo zistené, že trestnosť činu, pre ktorý je trestné stíhanie vedené zanikla.
               V priebehu skráteného vyšetrovania bol ku skutku vypočutý obvinený XXXXX, ktorý uviedol, že je si vedomý spáchania skutku a svoj dlh dodatočne splní. 
              Svedkyňa - poškodená XXXXX vo výpovedi uviedla, že obvinený si neplnil vyživovaciu povinnosť na ich spoločné dieťa od  1.12.2012, pričom potvrdila, že obvinený jej uhradil výživné v plnej výške dňa 24.7.2013.
              Za účelom náležitého objasnenia veci boli ku skutku zabezpečené aj dôkazy listinného charakteru a to najmä rozsudok, fotokópie poštových poukážok, trestný rozkaz, rodný list správy zo Sociálnej poisťovne, z Úradu práce, sociálnych vecí a rodiny XXXXX, zo Strediska cenných papierov. 
	Podľa § 86 trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu,
              V priebehu trestného stíhania policajt ohľadne zistenia a posúdenia konania obvineného vykonal dôkazy v potrebnom rozsahu a zistil skutočný stav veci. Matka maloletej vo svojej výpovedi vylúčila, že čin mal trvalo nepriaznivé následky.          
              Po vyhodnotení všetkých a takto zadokumentovaných dôkazov možno konštatovať, že trestnosť zanedbania povinnej výživy podľa § 207 TZ  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Janjicová
prokurátorka